《拟束皙补亡诗 其五 崇邱》
清代·吴敦仁

莫高匪邱，峻极于天。物得所养，其崇亦然。资生资始，有开必先。

崇邱之广，无物不养。天地氤氲，阴阳鼓荡。□□之兼，增高继长。

崇邱之上，九鸿在望。夏甸既恬，春台斯旷。仰观俯察，物与无妄。

作者简介：吴敦仁，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。